מקורות למסכת קידושין – דף 1

(1) הקדמה למסכת קידושין – האם קידושין הוא מצוה?

רמב"ם הקדמה להל' אישות, הל' אישות א:א-ד, ספר המצוות עשה ריג, [ריש הל' גירושין, ספר המצוות עשה רכב]

סמ"ק ריש סי' קפג, חינוך ריש מצוה תקנב, הלכות גדולות מנין המצוות פרשה נט

גמ' מועד קטן יח: "גמ' ... דקא עביד מצוה אסור", רש"י שם ד"ה דקא עביד מצוה, כסף משנה אישות א:ב בשם ר"א בן הרמב"ם

מש' ביצה לו:, גמ' שם לו: - לז. "ולא מקדשין ... אשה ובנים", רש"י שם, [רמב"ם פירוש המשנה שם]

קידושין מא. "מתני' האיש מקדש ... מלמיתב ארמלו", ר"ן שם (דף טז.-טז: באלפס) ד"ה איכא דאמרי, [מאירי ושיטה לא נודע למי שם], ספר המקנה שם ד"ה מצוה בה יותר מבשלוחה

[שו"ת ריב"ש סי' שצח "ומה שכתבת שהנאני דבריך ... שאדם מתנה עליה שלא יירשנה", וע"ע באריכות בביאור על ספר המצוות לרס"ג עשה סט]

בענין ברכת אירוסין:

גמ' כתובות ז: "תניא אידך ... מידי דהוה אקידושא"

רא"ש כתובות א:יב, תוס' פסחים ז. ד"ה בלבער

רמב"ם וראב"ד אישות ג:כג-כד, [הגה"מ שם]

סמ"ק סי' קפג "ומברכין ברכת אירוסין מיד ... אסורה לבעלה כנדה", [הגהות ר' פרץ שם]

ריטב"א כתובות ז: "ונהגו ברוב המקומות ... מאי עמא דבר ונהוג כותייהו", [רמב"ן ור"ן שם]

[האם הרב מברך ברכת אירוסין אם החתן חרש? שו"ת נודע ביהודה תניינא אה"ע סו"ס א, תבואות שור יו"ד סי' א ס"ק נט]

[האם הקב"ה אסר לנו את הארוסות? שטמ"ק כתובות ז: "וז"ל הרשב"א ואסר לנו את הארוסות ... ולכל העולם אסורה מדאורייתא דת"ק"]

ספר מצוות קטן מצוה קפג

לקדש את האשה דכתיב (דברים כ"ב) כי יקח איש אשה וגם לבני נח כתיב ודבק באשתו מכאן שאדם מצווה להיות לו אשה מיוחדת לשמו ואפילו לבני נח, באו לסיני ניתוספו להם קדושין (ואלו הם דיני קידושין) האשה נקנית בכסף בשטר ובביאה ...

ומברכין ברכת אירוסין מיד אחר קידושין (ש"ע ל"ד אחר שיגמור הברכה יקדש) ולא לפניהם פן יחזרו בהן, וברכה זו פוטרת את החתן מלברך לקדש את האשה ומברכין ברכת נישואין אחר כן בבי' נשואין ואם לא ברכו ברכת נישואין האשה אסורה לבעלה כנדה...

ספר החינוך מצוה תקנב - מצות קדושין באשה

שנצטוינו לקנות האשה באחת משלשה דרכים קודם הנישואין, ודרכים אלו ביארו חכמים [קידושין ב' ע"א] שהן בכסף או בשטר או בביאה עליה, ועל זה נאמר [דברים כ"ב, י"ג], כי יקח איש אשה ובא אליה, כלומר אם ירצה איש ליקח לו אשה יקנה אותה תחלה בביאה. ומה שאמר הכתוב [שם כ"ד, ב'] ויצאה והיתה, בא עליו הפירוש כי כמו שיציאת האשה היא בשטר, כמו שנכתוב בסדר זה [מצוה תקע"ט] בעזרת השם. כן ההויה אליו, כלומר קנית האשה היא בשטר, ולמדו זכרונם לברכה [שם ד' ע"ב] גם כן שהיא נקנית בכסף מדכתיב באמה העבריה [שמות כ"א, י"א] ויצאה חנם אין כסף, ובא עליו הפירוש, אין כסף לאדון זה אבל יש כסף לאדון אחר ומנו אב.

משרשי המצוה שתצונו התורה לעשות מעשה באשה יורה ענין זיווגם טרם ישכב עמה, ולא יבוא עליה כבוא על הזונה מבלי מעשה אחר קודם ביניהם. וגם נאמר שהוא כדי שתתן אל לבה לעולם שהיא קנויה לאותו האיש ולא תזנה תחתיו ולא תמרוד בו ותתן לו יקר והוד לעולם כעבד לאדוניו, ובכן יהיה שבתם וקימתם בשלום לעולם ויתקיים הישוב ברצון האל שחפץ בו. ומהיות מיסוד המצוה מה שזכרתי, נהגו ישראל לקדש בטבעת להיות בידה תמיד למזכרת, ואף על פי שבשוה פרוטה לבד אפשר לקדש מן הדין. ואמנם בפחות משוה פרוטה אין מקדשין, שכך אמרו זכרונם לברכה [שם ג' ע"א] דבפחות מכן לא מקניא נפשה, כלומר שלא תחוש מעשה קטן כזה לכלום, ואף על פי שהיא נקנית בשטר ואף על פי שאין בו שוה פרוטה, שטר מעשה חשוב הוא בעיניה שכן רוב קניות העולם הן בשטר, ומזה הטעם אין חליפין קונין בה לפי שחליפין הן בכלי ואף על פי שאינו שוה פרוטה...

ספר הלכות גדולות הקדמה

ואלו מצות קום עשה ... הרי אילו מאתים מצות על כל אחת ואחת קום עשה. אלו פרשיות חוקים ומשפטים המסורים לצבור ... (נז) פרשת מוציא שם רע. (נח) פרשת אונס ומפתה (נט) פרשת לקוחין וגרושין...

המקנה מסכת קידושין דף מא עמוד א

בגמרא מצוה בה יותר מבשלוחה וכו'. הנה הר"ן והיש"ש נדחקו בטעמא דמצוה בה אף דקיי"ל דאשה אינה מצווה על פרי' ורבי'. ויותר נראה דמכאן ראי' לשיטת התוס' בגיטין דף מ"א ע"ב דאף דקי"ל דאשה אינה מצווה על פרי' ורבי' מ"מ היא מצווה על עשה דשבת יצרה, וכן משמע פשטא דסוגיא בב"ב דף קי"ט ע"ב גבי בנות צלפחד כמו שפי' הרשב"ם שם, ובחידושי אה"ע הארכתי בזה. ותו נראה דאף שאינה מצווה על פרי' ורבי' מ"מ כיון שהיא רוצה להנשא לאיש אסורה להיבעל לו בלא קידושין משום לא תהי' קדשה וכמ"ש הרמב"ם ז"ל בפ"א מהל' אישות. א"כ הוי הקידושין מצוה כמו מצות שחיטה והפרשת תרומה ושילוח הקן דאינו מצווה על השחיטה ועל הפרשת תרומה אלא אם רוצה לאכול אסור בלא שחיטה ובלא הפרשה, וכן בשילוח הקן דאינו מצווה לשלוח אלא אם רוצה ליקח הבנים וכיוצא בהן רבים ואפ"ה מברכים עליהן אשר קדשנו במצוותיו וממילא שייך בהן מצוה בה יותר מבשלוחה, כדאיתא בנדרים דף ל"ו ע"ב גבי הפרשות תרומה מצוה דילי' הוא וניחא לי' למיעבדה. ונראה דהא דאמר ללישנא קמא גבי דידי' מצוה בו יותר מבשלוחו לאו משום מצות פרי' ורבי' לחוד דלא פסיקא אם כבר קיים מצות פרי' ורבי' ותו דאי משום פרי' ורבי' לחוד אין הקידושין אלא הכשר מצוה לחוד ולא דמי כ"כ להא דר' ספרא, דהכנה דשבת מצוה מפורשת בתורה היא והכינו את אשר יביאו. ולפמ"ש אתי שפיר דהקידושין גופא הם מצוה שמברכין עליהם ואפשר דהר"ן והיש"ש סברי כדעת החולקים על הרמב"ם וס"ל פלגש מותרת להדיוט בלא קידושין, אך לפ"ז גם בדידי' ליכא מצוה משום פרי' ורבי' דיכול לקיים פרי' ורבי' בפלגש כמ"ש הרא"ש בריש כתובות. והעיקר בזה כמ"ש בק"א סי' כ"ו דאף החולקים על הרמב"ם היינו אם נושאה בתורת פלגש אבל אם נושאה להיות להם כל דין איש ואשתו מודים דאסורים להבעל בלא קידושין ע"ש ודו"ק.

חידושי הריטב"א מסכת כתובות דף ז עמוד ב

ונהגו ברוב המקומות לומר ברכה זו אחר הקידושין, ואיכא דקשיא ליה דהא קיי"ל דכל המצות מברך עליהן עובר לעשייתן, והרמב"ם ז"ל הפריז על המדה ואמר (פ"ג מהל' אישות הכ"ג) שאם קדש ולא בירך לא יברך אחר הקידושין שזו ברכה לבטלה מה שנעשה כבר נעשה, ולאו מילתא היא, דהתם הוא בברכת המצות שצריך להקדים ברכה למעשה וזו אינה ברכת המצות כלל כדפרי' לעיל, ואילו היתה ברכת המצות היה לנו לומר אקב"ו על הקידושין ולא היה לנו לומר וצונו על העריות, שהיכן מצינו ברכה על האיסור אטו מברכין אשר אסר לנו אבר מן החי והתיר לנו את השחוט, ועוד מה ענין חופה לכאן שאין אנו עושין בכאן מצות חופה, ועוד אם ברכת המצות היא היאך אין הארוס מברך אותה לא מצינו בשום מקום שזה עושה מצוה וזה מברך בשבילו, אלא ע"כ ברכה זו אינה אלא כעין קידוש על מה שקדשנו הקדוש ברוך הוא יותר משאר האומות בענין פריה ורביה, ולפיכך אנו מסדרין עליה שצונו על העריות שאין קידושין תופסין בהם ואפי' הארוסות שהקידושין תופסין בהן אסר לנו עד שתכנס לחופה, ומפני שהברכה היא כעין קדושה כדכתיבנא לעיל לפיכך נהגו כל ישראל לאומרה על הכוס ואף על פי שאין זה מעכב וכמו שכתב הרמב"ם ז"ל, מעתה ראויה היא לאומרה אחר הקידושין שכן כל ברכה של קדושה מברכין אותה אחר שחלה הקדושה, וכן הדין נותן, אלא שבקצת מקומות נהגו לברך אותה קודם הקידושין, ויש לתת טעם לדבריהם כי אף על פי שאינה ברכת המצות כיון שעומדת במקום ברכת המצות מקדימין אותה להקדים ברכה למעשה, ואין מבטלין מנהג בדבר זה.

ומ"מ יש לשאול טעם למה אין מברכין ברכת המצות על הקידושין, והרמב"ן ז"ל נתן טעם לדבר, שאין מברכין על מצוה שאין עשייתה גמר מלאכתה (מנחות מ"ב ב') וזו אינה נגמרת אלא בחופה, ואפילו קידש בשעת החופה אין בדין שיהיו מתקינין ברכה לזו ולא לזו דליחזו מילי דרבנן כחוכא וטלולא, והרב החסיד ז"ל היה נותן טעם לדבר כי לפי שהקידושין תלוין ברצון שניהם ודילמא הדר ביה חד מינייהו לא תקנו בו ברכת המצות, ומפני זה נהגו ג"כ ברוב המקומות שלא לברך ברכת האירוסין אלא לאחר הקידושין, ואין טעם זה נכון.

ובירושלמי משמע שצריך לברך על הקדושין ברכת המצות קודם הקדושין דאמרינן התם בפרק הרואה (ה"ג) כל המצות כולן מברך עליהן בשעת עשייתן חוץ מן התקיעה וי"א אף חוץ מקדושין בבעילה, אלמא קידושין דכסף או שטר היו מברכין ברכת המצות קודם הקידושין, ולפי מה שפשט המנהג בישראל נראה שקבלו שאין זה שיטת התלמוד בבלי שלנו, ולא הזכיר שום גאון ברכה זו בשום מקום ומנהגן של ישראל תורה, ובתוספות כתבו בשם רבינו יחיאל ז"ל מפאריש שהיה מנהיג לברך על פי הירושלמי מכיון דלא חזינן בגמ' דילן להדיא דפליג בהא, כי הרבה ברכות אנו מברכין שאין בתלמוד שכבר נתן לנו כלל לברך על המצות, והמנהג מנהג טעות היה לפי שסבורין דקידושי אשה רשות דכי יקח איש אשה רשות, ואינו כן אלא מצוה היא כמו שיש מצוה בפריה ורביה, ומה שאמרו בפרק התכלת (שם) שאין מברכין על מצוה שאין עשייתה גמר מלאכתה, נראה ודאי דלא קשיא עליה דרבינו ז"ל, דאינו אלא כגון עשיית סוכה ועשיית ציצית שאין העשייה עושה כלום בעיקר המצוה עד שילבש טליתו וישב בסוכתו בחג, אבל הקידושין עצמן עושין מעשה גמור להתירה לו ע"י חופה ולאוסרה לכל העולם ומצוה באפי נפשה היא ולמה לא יברך עליה, אלא שמנהג מכריע ואמרינן בירושלמי (יבמות פ"ז ה"ג) כל הלכה שהיא רופפת בידך פוק חזי מאי עמא דבר ונהוג כותייהו.